Cégcsoportunk másik tagja, a Replant 4 Care Kft. piacvezetőként azzal a céllal hozta létre a Fiatalkorú Sztómások Esélyegyenlőségéért Alapítványt 2003 decemberében, hogy támogatást és segítséget nyújtson a fiatalkorú, 18 év alatti sztómaviselőknek a társadalomba, az egészséges gyermekek közé történő bekapcsolódáshoz, elősegítse felzárkóztatásukat, valamint fejlődésüket hosszú távon szolgáló támogatást nyújtson. A díjak odaítéléséről 5 fős, független Kuratórium döntött.
Magyarországon ma kb. 250-300 főre tehető a sztómaviselő fiatalok száma. A sztómával élő gyermekek sok esetben magántanulók a gyakori kórházi kezelések miatt, illetve közlekedésük sem mindig akadálymentes. A munka világába sok esetben otthonukból lépnek be, ezért fontos számukra a minél magasabb szintű számítástechnikai szaktudás megszerzése is.
Az esélyegyenlőség megteremtésének céljából közel több mint harminc fiatalt összesen közel húszmillió forinttal volt lehetőségünk támogatni.